Апазіцыйная Партыя сацыялістаў і кіруючы ў краіне правы “Саюз за народны рух Нікаля Сарказі скарысталіся нагодай, каб разам атакаваць Нацыянальны Фронт (FN) — праварадыкальную партыю, рэйтынг якой пасля змены кіраўніцтва (на месца старшыні правага артадокса Жан-Мары Ле Пэна прыйшла ягоная дачка Марына) заўважна вырас. Усё таму, што Марына ўзяла курс на трансфармацыю FN у нармальную буржуазную партыю без рэкламы на адрас нацыстаў і скінхедаў. Аднак шараговыя франтавікі, здаецца, дасюль не гатовыя на радыкальную змену іміджу FN .